钦定古今图书集成/明伦汇编/人事典/第022卷 > 《本草纲目》 > 《人尿发明》
## 钦定古今图书集成/明伦汇编/人事典/第022卷 > 《本草纲目》 > 《人尿发明》

陶弘景曰：“若人初得头痛，直饮人尿数升，亦多愈。合
葱豉作汤服，弥佳。”寇宗奭曰：“人溺须童子者佳。产后
温饮一杯，压下败血恶物。有饮过七日者，过多恐久
远血脏寒，令人发带，病人亦不觉。若气血虚无热者，
尤不宜多服。此物性寒，故《热劳方》中用之。”朱震亨曰：
“小便降火甚速。常见一老妇，年逾八十，貌似四十，询”
其故，常有恶病人教服人尿，四十馀年矣，且老健无
他病，而何谓之性寒，不宜多服耶？凡阴虚火动，热蒸
如燎，服药无益者，非小便不能除。李时珍曰：小便性
温不寒，饮之入胃，随脾之气上归于肺，下通水道而
入膀胱，乃其旧路也。故能治肺病，引火下行。凡人精
气清者为气，浊者为血，浊之清者为“精液，清之浊者
为小便，小便与血同类也。故其味咸而走血，治诸血
病也。”按：《褚澄遗书》云：“人喉有窍则欬血杀人。喉不停
物，毫发必欬。血既渗入，愈渗愈欬，愈欬愈渗。惟饮溲
溺，则百不一死；若服寒凉，则百不一生。”又吴球《诸证辨疑》云：“诸虚吐衄咯血，须用童子小便，其效甚速。”盖
溲溺滋阴降火，消瘀血，止吐衄诸血。但取十二岁以
下童子，绝其烹炮咸酸，多与米饮，以助水道。每用一
盏，入姜汁或韭汁二三点，徐徐服之，日进二三服。寒
天则重汤温服，久自有效也。又成无已云：“伤寒少阴
证，下利不止，厥逆无脉，干呕欲饮水者，加人尿猪胆
汁咸苦寒物，于白通汤姜附药中，其气相从，可去格
拒之”患也。